
Rúzs az Uj Időkben

Mitől válhat kutatási témává egy olyan hétköznapi tárgy, mint a rúzs? Dolgozatom egyik célja az, hogy bizonyítsam: a teljesen érdektelennek tűnő tárgyak valójában igen is jelentősek lehetnek, ha megfelelően közelítünk hozzájuk. Az arcfestés szokása lényegében egyidős az emberiséggel ugyanakkor széleskörű elterjedése a 20. századra tehető. Ekkor azonban nem volt elég a rúzsok piaci elterjedése, sokan erkölcsi okokra hivatkozva ellenezték az ajakfestést, ami befolyásolta a tárgyak használatát is. Dolgozatomban az 1894 és 1949 között megjelenő Uj Idők című folyóiratban vizsgálom a rúzs megítélést és arra a kérdésre keresek választ, hogy a lap gátolhatta vagy inkább segíthette a rúzsozás szokásának terjedését? Ennek a kérdésnek a megválaszolásával pedig lehetőség nyílik arra, hogy a konkrét témánál tágabb összefüggésekbe kapjunk betekintést.



